แนวโน้ม SET ไซด์เวย์อัพ เล็งพลังงานหนุน รับข่าว “ซาอุฯ” ปฏิเสธเพิ่มกำลังผลิต
แนวโน้ม SET ไซด์เวย์อัพ เล็งหุ้นกลุ่มพลังงานหนุน หลังราคาน้ำมันรีบาวด์ จากซาอุดิอาระเบียออกมาปฏิเสธข่าวเพิ่มกำลังการผลิตน้ำมัน ให้แนวต้าน 1,630-1,635 จุด แนวรับ 1,605-1,610 จุด
แนวโน้ม SET ไซด์เวย์อัพ เล็งหุ้นกลุ่มพลังงานหนุน หลังราคาน้ำมันรีบาวด์ จากซาอุดิอาระเบียออกมาปฏิเสธข่าวเพิ่มกำลังการผลิตน้ำมัน ให้แนวต้าน 1,630-1,635 จุด แนวรับ 1,605-1,610 จุด
23 พ.ย. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวขึ้น หลังจากเมื่อวานพักตัวลงมา โดยที่มีแรงหนุนในวันนี้มาจากหุ้นกลุ่มพลังงานที่คาดว่าจะปรับเพิ่มขึ้น ช่วยหนุนดัชนี หลังทางซาอุดิอาระเบียออกมาปฏิเสธข่าวเพิ่มการผลิตน้ำมันทำให้ราคาน้ำมันรีบารด์กลับมา
ขณะที่ยังไม่มีปัจจัยใหม่ๆ เข้ามา และในคืนวันนี้ยังมีการเปิดเผยรายงานการประชุมธนาคารกลางสหรัฐฯ (เฟด) ซึ่งตลาดคาดหวังแนวโน้มการปรับขึ้นอัตราดอกเบี้ยสหรัฐฯจะเริ่มชะลอการปรับขึ้น ทำให้เป็นปัจจัยบวกต่อตลาดหุ้นได้บ้าง ส่วนตลาดหุ้นอื่นในภูมิภาคเอเชียเปิดในเช้านี้ส่วนใหญ่ปรับตัวขึ้น ให้แนวต้าน 1,630-1,635 จุด แนวรับ 1,605-1,610 จุด